## El Consell aprova el nomenament del director general de l’Agència Tributària Valenciana

*** Ángel Zaera és inspector d’Hisenda de l’Estat i de tributs de la Generalitat**

El Consell ha aprovat el nomenament d’Ángel Zaera Casado com a director de l’Agència Tributària Valenciana (ATV).

Ángel Zaera és llicenciat en Dret per la Universitat de València i és inspector d’Hisenda de l’Estat i de tributs de la Generalitat

Té una dilata experiència professional en l’Administració autonòmica, en la qual ha exercit diverses direccions tant en la Direcció General de Tributs com en l’Agència Tributària Valenciana, en els departaments de Gestió Tributària, Atenció al Contribuent, Recaptació i Inspecció.

En l’actualitat, exercia la funció de cap d’equip d’Inspecció Tributària (especialista en el control de frau de caràcter complex basat en estructures societàries).

També té una àmplia experiència docent com a professor del Centre d’Estudis Financers (Cef) i de la Universitat a Distància de Madrid (Udima) en les àrees de tributació i dret. Així mateix, és responsable de la formació especialitzada i monogràfica en matèria de tributs i l’impost sobre la renda de les persones físiques, l’impost sobre el valor afegit i l’impost de societats.

Fecha: 10/06/2025